EF&CC MINISTER-IN MPCB OFFICE TLAWH,"1121/2024-2025 Aizawl the 9th July, 2024: Vawiin khan Environment, Forest & Climate Change Minister Pu Lalthansanga chuan MINECO-a Mizoram Pollution Control Board (MPCB) Office a tlawh. Minister hi MPCB hotute leh Staff-te’n lo dawngsawngin an office hmunhmâte leh an hnathawh dante uluk takin a enfiah nghal a. MPCB officer leh Staff-te nen inkawm hona hun thâwl tak neiin MPCB Chairman Pu Liankima Lailung (IFS Rtd.)-in Minister lawmna thu sawiin MPCB Member Secretary Pu C. Lalduhawma’n Board inrêlbâwl dân leh hmalâkna hrang hrangte a târlang bawk a. MPCB-in an mamawh leh an harsatna tawhte Minister hnênah hian an lo thlen nghal bawk a ni. Minister chuan MPCB hnathawhte pawimawh a tih thu sawiin tûn aia nasa lehzuala mipuite hriat theih tura intârchhuah uar turin a fuih a, District dang tânte pawh mipuite’n awlsam zâwka an dâwr theih nâna ruahmanna siam thiam a ṭul thu a sawi bawk. MPCB-a thawktu indaihlohna leh thawktu tam zâwk Project Staff-te hmâkhua leh hamṭhatna turte ngai pawimawhin a ṭul anga a lo bawhzui tur thu a sawi bawk. Minister chuan MPCB-a thawktute chu an hnathawh zêlna turah ‘Maximum Work – Minimum Management’ ethic nei turin a chah bawk. Attachment Loading attachment...",Dated: 9 th Jul 24 4:51 PM,https://dipr.mizoram.gov.in/post/efcc-minister-in-mpcb-office-tlawh